Държавен вестник, бр. 62, 2000 г., стр. 11

Б Р О Й  62
Д Ъ Р Ж А В Е Н   В Е С Т Н И К
С Т Р .  11
Чл. 12. Ограничителните мерки по чл. 10 се
отменят от органите, които са ги въвели.
Чл. 13. Мерките по чл. 10 и тяхното отменя-
не се съобщават незабавно на СЗО и на заинте-
ресуваните страни и организации.
Чл. 14. За предпазване от внос и разпростра-
нение на болестите здравните заведения—ХЕИ,
Националният център по заразни и паразитни
болести (НЦЗПБ) и лечебните заведения при-
лагат следните санитарни мерки:
1. имунизация и реимунизация, изисквана или
препоръчвана за лицата, извършващи пътувания
в страни, в които има наличие на болестите;
2. медицинско наблюдение или изолация на
лица, напуснали населени места под карантина;
3. изолиране на болни, съмнително болни и
контактни на болестите;
4. имунопрофилактика и химиопрофилактика
по епидемични показания на отделни лица, ко-
лективи или по-големи групи от населението;
5. наблюдаване на здравното състояние на
населението по отношение на болестите;
6. проучване от НЦЗПБ и ХЕИ на разпрос-
транението, видовия състав и заселеността с
гризачи, инсекти и членестоноги, резервоари и
преносители на болестите при възлагане от
Министерството на здравеопазването;
7. целенасочена здравно-образователна дей-
ност по профилактиката на болестите.
Чл. 15. (1) Лицата, които подлежат на грани-
чен санитарен контрол, трябва да представят
международно имунизационно свидетелство по
образец, посочен в приложение № 2, издадено
по реда на чл. 16.
(2) Лицата, отговарящи за транспортните
средства, които подлежат на граничен санита-
рен контрол, трябва да представят следните
документи:
1. обща морска декларация;
2. морска санитарна декларация, посочена в
приложение № 3;
3. свидетелство за дератизация или освобож-
даване от дератизация на корабите по образец,
посочен в приложение № 4;
4. екипажен списък и списък на пътниците;
5. генералната декларация на самолета в
частта, касаеща санитарните въпроси.
Чл. 16. Българските граждани се имунизират
в здравни и лечебни заведения по реда на Наред-
ба № 2 от 2000 г. за видовете имунизации в Репуб-
лика България и сроковете за извършването им
(ДВ, бр. 38 от 2000 г.), когато заминават за страни
или райони с болести, за които се изисква задъл-
жителна имунизация. За извършената имуниза-
ция се издава международно свидетелство.
Чл. 17. Изолацията на лица, които идват от
райони, поставени под карантина поради нали-
чие на болестите, както и на лица, контактни
на болни от болестите, се извършва в най-близ-
кото инфекциозно отделение или клиника в
лечебно заведение за болнична помощ.
Чл. 18. (1) Лицата, идващи от страни и райо-
ни с наличие на случаи от болестите, за които
няма показания за изолация, подлежат на ме-
дицинско наблюдение.
(2) Българските граждани по ал. 1 трябва при
пристигането си в страната да установят кон-
такт с избрания лекар, осъществяващ първич-
на извънболнична помощ, съгласно Наредбата
за достъпа на здравноосигурените лица до ле-
чебните заведения за извънболнична и болнич-
на помощ (ДВ, бр. 101 от 1999 г.) или с друго
лечебно заведение.
(3) Чуждестранните граждани подлежат на
медицинско наблюдение и обслужване съглас-
но разпоредбите на Наредба № 20 от 1996 г. за
лечение на чуждестранни граждани в Републи-
ка България (ДВ, бр. 100 от 1996 г.).
(4) Лицата по ал. 1 са длъжни да потърсят
незабавно медицинска помощ при поява на
клинични симптоми.
Чл. 19. Когато се прилагат санитарни мерки
спрямо лица, които се ползват с дипломатически
имунитет, Министерството на здравеопазването
уведомява Министерството на външните работи.
Чл. 20. (1) Министерството на здравеопазва-
нето осигурява на всички заинтересувани ведом-
ства, организации и на здравните и лечебните
заведения необходимата писмена информация за
районите в света с болестите и за съответните
мерки и изисквания при пътувания зад граница.
(2) Главният държавен санитарен инспек-
тор със заповед възлага на НЦЗПБ разработва-
нето и периодичната актуализация на писмена-
та информация по ал. 1.
(3) Информацията по ал. 1 се предоставя на
ГКПП от звената за граничен санитарен конт-
рол, а на лицата по чл. 18, ал. 1—от органите за
граничен паспортен контрол.
(4) Туристическите агенции и други юриди-
чески лица, организиращи пътувания и осигу-
ряващи работа в страни с болестите, са длъжни
да връчват унифицираната информация на кли-
ентите си.
(5) Предоставянето на такава информация
на физически и юридически лица се извършва
от регионалните ХЕИ.
Раздел III
Санитарни мерки за контрол на водните,
въздушните и сухопътните граници
Чл. 21. Корабните агенти, администрациите
на аерогарите, железопътните гари и шосейните
гранични пропускателни пунктове осигуряват:
1. съдействие за пренасянето на болни, съм-
нително болни и контактни лица;
2. подходящи места за санитарна обработка
на транспортните средства при наличие на бо-
лен или съмнително болен от болестите;
3. образцово поддържане на територията и
обектите в санитарно-хигиенно отношение;
4. унищожаване на биотопите на комари и мухи;